《天界社集赋得薰风自南来殿阁生微凉二首 其二》
明代·卢龙云

台殿元虚敞，披襟更纳凉。飙含槐柳色，气袭芰荷香。

解阜歌虞帝，清泠快楚王。炎氛俱涤尽，夏日正堪长。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。